b'\n_START_ARTICLE_\nUzbekistan Airways\n_START_SECTION_\nHistorie\n_START_PARAGRAPH_\nEfter opl\xc3\xb8sningen af Sovjetunionen gav den usbekiske pr\xc3\xa6sident Islom Karimov i 1992 besked om at der skulle dannes et nationalt nationalt flyselskab, p\xc3\xa5 baggrund af Aeroflots afdeling i landet. Uzbekistan Airways blev dannet med det form\xc3\xa5l at modernisere og udvikle landets lufthavne og anden infrastruktur. Selskabet havde sin f\xc3\xb8rste flyvning fra Tashkent til London._NEWLINE_Selskabet fl\xc3\xb8j i maj 2012 ruteflyvninger til omkring 50 destinationer i Asien, Europa og USA. Flyfl\xc3\xa5den bestod af 31 fly med en gennemsnitsalder p\xc3\xa5 9.1 \xc3\xa5r. Heraf var der blandt andet ti Airbus A320-200, seks Boeing 757, samt syv eksemplarer af Boeing 767-300ER med plads til 264 passagerer som de st\xc3\xb8rste fly i fl\xc3\xa5den. Uzbekistan Airways opererede to fly for regeringen i Usbekistan.'